《偈颂七首 其六》
宋代·释南雅

去年今月正今日，北高峰前，冷泉亭畔。悬羊头，卖狗肉，秤头斤两惜如玉。

几多高价来相酬，尽力相酬酬不足。今年今日正今时，竹山顶上，栖风亭边。

饥即餐，困即眠，石头为枕草为毡。永日萧然无个事，白云深处不朝天。

作者简介：释南雅，号柏堂。住温州龙翔寺。为南岳下十七世，西禅懒庵鼎需禅师法嗣。《五灯会元》卷二○有传。今录诗十一首。